Penaklukan Islam ke atas Parsi

Penaklukan Islam ke atas Parsi membawa kepada penamatan Empayar Sassanid pada tahun 644, kejatuhan dinasti Sassanid pada tahun 651 dan akhirnya kejatuhan agama Zoroastrianisme di Parsi. Arab pertama kali memasuki wilayah Sassanid pada tahun 633, apabila Jeneral Khalid ibn Walid menyerang wilayah yang kini adalah Iraq. Berikutan perpindahan Khalid ke perbatasan Rom di Levant, Muslim akhirnya kalah akan serangan balas yang dilakukan oleh Parsi. Serangan kedua bermula pada tahun 636 di bawah pimpinan Saad ibn Abi Waqqas, apabila kemenangan penting dalam Pertempuran Qadisiyyah membawa penamat mutlak kawalan Sassanid di barat Parsi. Pergunungan Zagros kemudian menjadi benteng semulajadi dan sempadan di antara wilayah  Khulafa al-Rasyidin dan Empayar Sassanid. Di sebabkan serangan berterusan Parsi di kawasan ini, Khalifah Umar memerintahkan satu serangan penuh ke atas Empayar Sassanid pada tahun 642, yang mana disudahkan dengan kemenangan sepenuhnya ke atas Empayar Sassanid pada pertengahan tahun 644. Penaklukan pantas ke atas Parsi dalam satu siri serangan pelbagai penjuru dan dikoordinasi dengan baik, diarahkan oleh Khalifah Umar daripada Madinah beberapa ribu batu jauh dari medan pertempuran di Parsi, menjadi kemenangan besar beliau, menyumbang kepada reputasi beliau sebagai seorang ahli strategi politik dan tentera yang bijak.

Rujukan

Kesusasteraan
 Bashear, Suliman — Arabs and Others in Early Islam, Darwin Press, 1997
 Daniel, Elton — The History of Iran, Greenwood Press, 2001
 Donner, Fred — The Early Islamic Conquests, Princeton, 1981
 M. Ismail Marcinkowski, Persian Historiography and Geography: Bertold Spuler on Major Works Produced in Iran, the Caucasus, Central Asia, India and Early Ottoman Turkey, with a foreword by Professor Clifford Edmund Bosworth, member of the British Academy, Singapore: Pustaka Nasional, 2003, ISBN 9971-77-488-7.
 Sicker, Martin — The Islamic World in Ascendancy: From the Arab Conquests to the Siege of Vienna, Praeger, 2000
 Zarrin’kub, Abd al-Husayn — Ruzgaran : tarikh-i Iran az aghz ta saqut saltnat Pahlvi, Sukhan, 1999. ISBN 964-6961-11-8
 Arab Conquest of Iran, pp. 203–10, Encyclopaedia Iranica.
Zoroastrians: their religious beliefs and practices By Mary Boyce Rutledge Taylor and Francis group

Penaklukan Parsi oleh Muslim
Kejatuhan Empayar Sasan
Sejarah Asia Barat
Serangan Iran
Pembubaran empayar